乡 思 [宋]李 觏
人言落日是天涯,望极天涯不见家。
已恨碧山相阻隔,碧山还被暮云遮。
京 师 得 家 书
〔明〕袁 凯
江水三千里,家书十五行。行行无别语,只道早还乡。
与浩初上人同看山寄京华亲故
〔唐〕戴叔伦
海畔尖山似剑芒,秋来处处割愁肠。
若为化得身千亿,散上峰头望故乡。
闻雁 [唐]韦应物
故园眇何处?归思方悠哉。淮南秋雨夜,高斋闻雁来。
杂诗(王维)
君自故乡来,应知故乡事。来日绮窗前,寒梅着花未?